नई दिल्ली. केंद्रीय जांच एजेंसी (सीबीआई) के स्पेशल डायरेक्टर राकेश अस्थाना ने मंगलवार को दिल्ली हाईकोर्ट में याचिका दायर कर अपने खिलाफ एफआईआर रद्द करने की मांग की। सुनवाई के दौरान उनके वकील ने एफआईआर को अवैध करार दिया। इस मामले में अदालत 29 अक्टूबर को सुनवाई करेगी। तब तक अस्थाना के खिलाफ कार्रवाई करने पर रोक लगाई गई। कोर्ट ने कहा कि आरोपियों के मोबाइल-लैपटॉप और अन्य इलेक्ट्रॉनिक रिकॉर्ड को सुरक्षित रखा जाए। अस्थाना पर मीट कारोबारी के करीबी से 2 करोड़ की रिश्वत लेने का आरोप है।
 अस्थाना के वकील ने कहा कि सीबीआई ने एक आरोपी के बयान के आधार पर स्पेशल डायरेक्टर के खिलाफ मामला दर्ज किया है। सीबीआई के वकील ने कहा कि घूसखोरी का मामला बेहद गंभीर है। एफआईआर में भ्रष्टाचार और आपराधिक साजिश की धाराएं शामिल की गई हैं।
 उधर, सीबीआई ने इसी मामले गिरफ्तार डीएसपी देवेंद्र कुमार को पटियाला हाउस कोर्ट में पेश किया। एजेंसी ने कोर्ट से देवेंद्र कुमार को 10 दिन की न्यायिक हिरासत की मांग की। कोर्ट ने डीएसपी को 7 दिन की न्यायिक हिरासत में भेज दिया। अस्थाना से जुड़े करीब सवा तीन करोड़ रुपए लेने के मामले में आरोपी डीएसपी देवेंद्र कुमार को सीबीआई ने सोमवार को गिरफ्तार किया गया था। अस्थाना के नेतृत्व वाली एसआईटी में देवेंद्र डीएसपी थे। मीट कारोबारी मोइन कुरैशी के मामले की जांच भी देवेंद्र के पास थी। देवेंद्र के वकील ने जमानत याचिका दायर की।
 अस्थाना की एसआईटी के अन्य अधिकारियों की भूमिकाएं भी खंगाली जा रही हैं। यह सारा विवाद सीबीआई के दो शीर्ष अधिकारियों यानी डायरेक्टर आलोक वर्मा और स्पेशल डायरेक्टर राकेश अस्थाना के बीच जारी टकराव की ही एक कड़ी के तौर पर देखा जा रहा है। इस टकराव को प्रधानमंत्री कार्यालय ने गंभीरता से लिया है। सूत्रों के अनुसार, सोमवार को प्रधानमंत्री नरेंद्र मोदी ने दोनों को तलब भी किया।
 आरोप है कि सीबीआई डायरेक्टर आलोक वर्मा को फंसाने के लिए डीएसपी ने हैदराबाद के कारोबारी सतीश बाबू सना का फर्जी बयान दर्ज किया था। सूत्रों ने बताया कि गिरफ्तारी से बचने के लिए अस्थाना ने दिल्ली हाईकोर्ट में याचिका दायर की है। 24 अगस्त को अस्थाना ने सीवीसी को पत्र लिखकर डायरेक्टर पर सना से दो करोड़ रुपए लेने का आरोप लगाया था।
 1984 आईपीएस बैच के गुजरात कैडर के अफसर अस्थाना मीट कारोबारी मोइन कुरैशी से जुड़े मामले की जांच कर रहे थे। इस दौरान हैदराबाद का सतीश बाबू सना भी घेरे में आया। एजेंसी 50 लाख के ट्रांजैक्शन के मामले में उसके खिलाफ जांच कर रही थी। कई बार पूछताछ भी की गई। सना ने सीबीआई चीफ को भेजी शिकायत में कहा कि अस्थाना ने इस मामले में क्लीन चिट देने के लिए 5 करोड़ मांगे थे। इनमें 3 करोड़ एडवांस और 2 करोड़ बाद में देने थे।
 सीबीआई ने पिछले हफ्ते एक बिचौलिए मनोज कुमार को गिरफ्तार किया था। मनोज कुमार ने मजिस्ट्रेट के सामने बयान दिया कि अस्थाना को 2 करोड़ रुपए की घूस दी थी। मनोज ने कहा कि उसने यह घूस कुरैशी की तरफ से दी थी। कुरैशी को ईडी ने मनी लॉन्ड्रिंग को आरोपों में पिछले साल अगस्त में गिरफ्तार किया था। सीबीआई भी उसके खिलाफ जांच कर रही है।
 This website follows the DNPA Code of Ethics.
 
नई दिल्ली. केंद्रीय जांच एजेंसी के स्पेशल डायरेक्टर राकेश अस्थाना ने मंगलवार को दिल्ली हाईकोर्ट में याचिका दायर कर अपने खिलाफ एफआईआर रद्द करने की मांग की। सुनवाई के दौरान उनके वकील ने एफआईआर को अवैध करार दिया। इस मामले में अदालत उनतीस अक्टूबर को सुनवाई करेगी। तब तक अस्थाना के खिलाफ कार्रवाई करने पर रोक लगाई गई। कोर्ट ने कहा कि आरोपियों के मोबाइल-लैपटॉप और अन्य इलेक्ट्रॉनिक रिकॉर्ड को सुरक्षित रखा जाए। अस्थाना पर मीट कारोबारी के करीबी से दो करोड़ की रिश्वत लेने का आरोप है। अस्थाना के वकील ने कहा कि सीबीआई ने एक आरोपी के बयान के आधार पर स्पेशल डायरेक्टर के खिलाफ मामला दर्ज किया है। सीबीआई के वकील ने कहा कि घूसखोरी का मामला बेहद गंभीर है। एफआईआर में भ्रष्टाचार और आपराधिक साजिश की धाराएं शामिल की गई हैं। उधर, सीबीआई ने इसी मामले गिरफ्तार डीएसपी देवेंद्र कुमार को पटियाला हाउस कोर्ट में पेश किया। एजेंसी ने कोर्ट से देवेंद्र कुमार को दस दिन की न्यायिक हिरासत की मांग की। कोर्ट ने डीएसपी को सात दिन की न्यायिक हिरासत में भेज दिया। अस्थाना से जुड़े करीब सवा तीन करोड़ रुपए लेने के मामले में आरोपी डीएसपी देवेंद्र कुमार को सीबीआई ने सोमवार को गिरफ्तार किया गया था। अस्थाना के नेतृत्व वाली एसआईटी में देवेंद्र डीएसपी थे। मीट कारोबारी मोइन कुरैशी के मामले की जांच भी देवेंद्र के पास थी। देवेंद्र के वकील ने जमानत याचिका दायर की। अस्थाना की एसआईटी के अन्य अधिकारियों की भूमिकाएं भी खंगाली जा रही हैं। यह सारा विवाद सीबीआई के दो शीर्ष अधिकारियों यानी डायरेक्टर आलोक वर्मा और स्पेशल डायरेक्टर राकेश अस्थाना के बीच जारी टकराव की ही एक कड़ी के तौर पर देखा जा रहा है। इस टकराव को प्रधानमंत्री कार्यालय ने गंभीरता से लिया है। सूत्रों के अनुसार, सोमवार को प्रधानमंत्री नरेंद्र मोदी ने दोनों को तलब भी किया। आरोप है कि सीबीआई डायरेक्टर आलोक वर्मा को फंसाने के लिए डीएसपी ने हैदराबाद के कारोबारी सतीश बाबू सना का फर्जी बयान दर्ज किया था। सूत्रों ने बताया कि गिरफ्तारी से बचने के लिए अस्थाना ने दिल्ली हाईकोर्ट में याचिका दायर की है। चौबीस अगस्त को अस्थाना ने सीवीसी को पत्र लिखकर डायरेक्टर पर सना से दो करोड़ रुपए लेने का आरोप लगाया था। एक हज़ार नौ सौ चौरासी आईपीएस बैच के गुजरात कैडर के अफसर अस्थाना मीट कारोबारी मोइन कुरैशी से जुड़े मामले की जांच कर रहे थे। इस दौरान हैदराबाद का सतीश बाबू सना भी घेरे में आया। एजेंसी पचास लाख के ट्रांजैक्शन के मामले में उसके खिलाफ जांच कर रही थी। कई बार पूछताछ भी की गई। सना ने सीबीआई चीफ को भेजी शिकायत में कहा कि अस्थाना ने इस मामले में क्लीन चिट देने के लिए पाँच करोड़ मांगे थे। इनमें तीन करोड़ एडवांस और दो करोड़ बाद में देने थे। सीबीआई ने पिछले हफ्ते एक बिचौलिए मनोज कुमार को गिरफ्तार किया था। मनोज कुमार ने मजिस्ट्रेट के सामने बयान दिया कि अस्थाना को दो करोड़ रुपए की घूस दी थी। मनोज ने कहा कि उसने यह घूस कुरैशी की तरफ से दी थी। कुरैशी को ईडी ने मनी लॉन्ड्रिंग को आरोपों में पिछले साल अगस्त में गिरफ्तार किया था। सीबीआई भी उसके खिलाफ जांच कर रही है। This website follows the DNPA Code of Ethics.